Ron Weasley

**Ronald ''Ron'' Bilius Weasley** (1. mart 1980.) je fiktivni lik iz serije romana o Harry Potteru spisateljice J. K. Rowling. Prvi put se pojavljuje u prvom dijelu Harry Potter i Kamen mudraca. U filmovima ga glumi Rupert Grint.

## Osobine i sposobnosti u školi

Spisateljica opisuje Rona kao visokog, mršavog dječaka velikog nosa i stopala. Kao i svi drugi Weasleyevi ima crvenu kosu i velik broj pjegica na nosu. Krase ga plave oči. Kada nije u školskoj pelerini, nosi ili *weasleyevski džemper* (džemper koji svake godine dobije od svoje mame za Božić) ili staru odjeću svoje starije braće. Ron je pohađao Školu vještičarenja i čarobnjaštva Hogwarts od 1991. do 1998. godine (sigurno je pohađao do 1997. godine, za 1998. se predpostavlja) i na istoj je godini kao i Harry. Svi u njegovoj porodici, pa i on sam je u domu Gryffindor. Osim što spava u istoj spavaonici u kojoj i Harry, on mu je ujedno i najbolji i najodaniji prijatelj.

Ron je u knjigama opisan kao jedan od najdugovitiji likova. Večina njegovih razgovora sa drugim likovima je prožeta duhovitim upadicama. Ima želju za popularnošću kakvu ima Harry. Ponekad pokazuje blagu ljubomoru prema Harryju i njegovoj slavi. Spisateljica nam je dala znakove koji ukazuju na to da je Ron zaljubljen u Hermionu, iako to on sam nikad nije priznao. Bio je sav izvan sebe od ljubomore kada je Hermiona otišla na Božićni bal sa Viktorom Krumom. U šestom dijelu Harry Potter i Princ miješane krvi je bio u vezi sa Lavander Brown, ali većinom zato da bi napravio Hermionu ljubomornom. Na prvoj godini, u knjizi Harry Potter i Kamen mudraca, mu je ogledalo *Erised* (ogledalo koje pokazuje najdublje želje) da želi biti slavan. Vidio je sebe kao glavnog prefekta i kapetana metlobojske ekipe kako u ruci drži Međudomski i metlobojski pokal.

Ron je sličnog uspjeha kao i Harry u školi. Prosječan je učenik sa ponekom ocjenom *Iznad očekivanja*. Najbolji uspjeh je doživio iz predmeta Obrana od mračnih sila i Skrb za magična stvorenja, dok su mu predmeti Preobrazba i Čarobni napitci najproblematičniji. Na petoj godini je postao prefekt, što nije očekivao. Iste godine upada u Gryffindorski metlobojski tim i igra na mjestu vratara. Odličan je igrač, a jedini mogući problem je što je podložan uticaju navijača. Ako ga navijači zivižde, zbuni se i počne praviti greške, što pokazuje manjak samopouzdanja.

## Lojalnost

1995. i 1996. godine je bio član Dumbledoreove armije, ilegalne organizacije za učenje Obrane od mračnih sila koju je organizvao Harry Potter. Od 1994. godine je (iako nevoljko) član *Zajednice za boljitak ugnjetenih vilenjaka* koja se bori za prava vilenjaka (iako protiv njihove volje) koju je organizovala Hermiona Granger. Od 1998. godine, odnosno kada završi školovanje će biti član i Reda feniksa, organizacije Albusa Dumbledorea koja se bori protiv Lorda Voldemorta (predpostavlja se).

## Obitelj

Ron Weasley je sin Arthura i Molly Weasley. On je šesto od ukupno sedmero djece i najmlađi sin. Odrastao je u obiteljskoj kući, Jazbini, u blizini sela Ottery St. Catchpole u Devonu. Ron ima petoricu starije braće, Charlieja, Billa, Percyja, blizance Freda i Georgea i mlađu sestru Ginny. U najboljim je odnosima sa blizancima, sa Percyjem je posvađan jer je okrenuo leđa svojoj porodici, a u dobrim je odnosima i sa Billom i Charliem. Roditelje poštuje i pomalo strahuje od gospođe Weasley. Prema Ginny se ponaša zaštitnički. Ljubomoran je kad ima dečka (jedino nije bio ljubomoran na Harryja) i pokušava je zaštiti od svega.

Iako je obitelj Weasley stara i dobro poznata čistokrvna čarobnjačka obitelj i Ronov otac je šef Ureda za otkrivanje i zapljenu lažnih obrambenih čarolija i zaštitnih predmeta pri Ministarstvu magije, obitelj je siromašna. Ron je posebno svjestan i frustriran obiteljskim siromaštvom; njegovi ga neprijatelji u školi zadirkuju zbog nedostatka novca.

## Vanjske veze
* Ron Weasley na vanjskoj Harry Potter Wiki